ሌላ በኩል፣‹‹መራሪ(መሪ)›› የሚባል የአዜብ(አዘቦ) ንጉስ፣እንቁዮጳግዮን የተባለች ልጅ ነበረችዉ፡፡ትንቢት ተናጋሪዎች ‹‹ንጉስ ያልሆነ ባል ታገባና የቆየዉን ያ’ንተን ስርዓት የሚለዉጥ ልጅ ትወልዳለች፡፡›› ብለዉ ለመራሪ ስለነገሩት፣ልጁ ከማንም ወንድ ጋር እንዳትገናኝ ይከለክላታል፡፡(ገጽ 140፣141) ንጉስዬዉ ወደ አክሱም በሄደ ሰሞን፣ሰለሞን የሚባል ከሌዊ ወገን የሆነ አናጢ ያገኝና ወደእልፍኙ ያመጣዋል፡፡እንቁዮጳግዮን ወዲዉኑ በፍቅር ትከንፋለች፡፡ንጉሱ ይህንን ሲያዉቁ፣ሰለሞንን የግንድ ቀፎ ዉስጥ ከምግብ ጋር ከትቶ በአትባራ(በኋላ በንጉሱ ትካዜ ምክንያት ተከዜ) በተባለዉ ወንዝ ዉስጥ ጨመረዉ፡፡(ገጽ141)ወደ አክሱም ልኮት ‹‹ይሆናል›› ብላ ወደ አክሱም ተራ ሴት መስላ ሄዳ ስትፈልግ፣አንድ እሱን የሚመስል ሰዉ አየች፡፡ሰለሞን መስሏት ተጠመጠመችበት፡፡እሱም ‹‹ንጉሴ ነኝ፤ወንደሙ ነኝ፡፡ሰለሞን ሳይሰናበተን እንደወጣ ከቀረ ዓመታት አልፈዋል፣የት እንዳለ እንጃ!›› አላት፡፡ንጉሴን ይዛ ወደ ቤተ-መንግስት መጣች፡፡አንዴ አባቷ ፈርቷልና ‹‹ጀግንነቱን ለማረጋገጥ›› በሚል ሰበብ ጦር ሜዳ ልኮ ያስገድለዋል፡፡(ገጽ142)የዮዲት ወታደር መሆን የሚጀምረዉ እንቁዮጳግዮን ህዝበናኝን አንቃ ከገደለች በኋላ ነዉ፡፡
